pythainlp/thai-wiki-dataset-v4 huggingface dataset:
เพชร ก่อเกียรติยิม

เพชร ก่อเกียรติยิม มีชื่อจริงว่า สดใส พันธ์คำเกิด เกิดเมื่อวันที่ 24 ตุลาคม พ.ศ. 2531 ที่ จังหวัดขอนแก่น เป็นดีกรีแชมป์มวยรอบ M-150 กำบั้นทองคำ
เกียรติประวัติ.
ที่ สนามกีฬาในร่ม มหาวิทยาลัย จ.ราชภัฏจันทรเกษม กทม.
สายลมกับทุ่งหญ้า

สายลมกับทุ่งหญ้า เป็นผลงานวรรณกรรมของวิเชียร ไชยบัง ผู้ได้รับ รางวัลชมเชยผลการประกวดหนังสือดีเด่น
ประจำปี พ.ศ. 2552 กลุ่มหนังสือสำหรับเด็กเล็ก อายุ 12–18 ปี (บันเทิงคดี) และได้รับการจัดพิมพ์ครั้งแรกในปี พ.ศ. 2551 ซึ่งเป็นเรื่องราวของตัวละครที่เปรียบเสมือนบุคคลที่เราได้พบเห็นในสังคมชนบท ที่ยังมีความรัก ความผูกพันและอบอุ่นไปด้วยน้ำใจไมตรี ซึ่งไม่มีวันลบเลือนไปจากสังคมประเทศไทย
เนื้อเรื่องย่อ.
เรื่องราวของตาหลานที่มีรายละเอียดอันอ่อนโยน ของชีวิต ซึ่งดำเนินไปตามวิถีโลก บอกเล่าถึงความผูกพันของคนสองวัย คือ กายในวัยที่กำลังเรียนรู้เพื่อความเข้มแข็ง กับตาคำ
ผู้ซึ่งผ่านประสบการณ์ชีวิตอันเข้มข้นและมองทุกอย่างผ่านสายตาอันลึกซึ้งแหลมคม การดำรงอยู่และเติบโตขึ้นของกายสวนทางกับความร่วงโรยและการจากพรากของตาคำแต่เรื่องราวระหว่างบรรทัด นั้นเองที่ทำให้กายและผู้อ่านได้ค้นพบความหมายของชีวิตผ่านสายลมกับทุ่งหญ้าอันงดงามในความเป็นจริง
ปล่อยมือฉัน

"ปล่อยมือฉัน" เป็นซิงเกิลของ หนุ่ม กะลา ในปี พ.ศ. 2558 ประพันธ์เนื้อร้อง-แต่งทำนองโดย ณพสิน แสงสุวรรณ และเรียบเรียงโดย NKL BAND ออกจำหน่ายครั้งแรกในวันที่ 16 กันยายน พ.ศ. 2558 โดยเป็นซิงเกิลที่ 2 ในฐานะศิลปินเดี่ยว เป็นเพลงช้าอกหักและรันทดสุด ๆ ในรอบ 12 ปีเลยทีเดียว โดยหยิบยกเรื่องราวของตัวเองมาถ่ายทอด
เนื้อหาของเพลงนี้ ที่บอกเล่าเรื่องราวในครั้งหนึ่งว่า เคยทุ่มเทความรักเพื่อใครบางคน แต่กลับต้องมาพบความจริงว่า เค้าไม่ได้มีเราเพียงคนเดียว และจะไม่ขอให้เธอเปลี่ยนใจ แต่ขอเพียงว่า “ปล่อยมือฉัน” เสียที อย่ายื้อกันต่อไปอีกเลย
จุดเด่นของเพลงนี้อยู่ที่เสียงร้องอันเป็นเอกลักษณ์ของ “หนุ่ม” ที่ถ่ายทอดอารมณ์ได้อย่างลึกซึ้งและ ลงตัวกับดนตรีร็อกที่หนักแน่นขึ้นกว่าเดิม โดยในส่วนของภาคดนตรีนั้น จะแสดงอารมณ์ความอึดอัด บีบคั้นความรู้สึก และมีช่วงที่กลับคลายความรู้สึกเหล่านั้นออกเสียจนเกือบหมดสิ้น และเริ่มกลับมาอึดอัดอีกครั้ง วนเวียนไปเรื่อย ๆ เปรียบเสมือนกับคนที่กำลังทุกข์ทรมานอยู่ในวังวนของความรัก
ส่วนมิวสิควีดิโอนี้เผยแพร่ครั้งแรกในวันที่ 16 กันยายน พ.ศ. 2558 เวลา 20:00 น. กำกับโดย ดล ผดุงวิเชียร
การตอบรับ.
เพลง "ปล่อยมือฉัน" ได้ติดอันดับสูงสุด 5 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 1 พฤศจิยายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
แก๊งมังกรดำ

แก๊งมังกรดำ (; โรมาจิ: "Kokuryūkai") ก่อตั้งในปี พ.ศ. 2444 โดยเรียวเฮ อูจิดะ โดยตั้งชื่อจากชื่อแม่น้ำอามูร์หรือแม่น้ำเฮย์หลงในประเทศจีน แรกเริ่มแก๊งนี้ทำหน้าที่เป็นสายลับให้กับจักรวรรดิญี่ปุ่น ในสงครามรัสเซีย-ญี่ปุ่น ปฎิบัติการจารกรรมในพื้นที่รัสเซีย แมนจูเรีย เกาหลี และประเทศจีน โดยทำสงครามจิตวิทยาและลอบสังหาร หลังสงครามรัสเซีย-ญี่ปุ่น แก๊งนี้ได้เข้าทำการสายลับในหลายพื้นที่ต่อมา อาทิ เอธีโอเปีย ตุรกี โมร็อกโก ยุโรป สหรัฐอเมริกา รวมทั้งแถบประเทศเอเซียตะวันออกเฉียงใต้ รวมทั้งประเทศไทยด้วย 
ต่อมาในภายหลังปฏิบัติการของแก๊งนี้เริ่มเป็นลักษณะการก่ออาชญากรรม ถูกกวาดล้างจากสหรัฐอเมริกาในปี พ.ศ. 2485
อิตเก็ตส์เบ็ตเทอร์โปรเจกต์

อิตเก็ตส์เบ็ตเทอร์โปรเจกต์  เป็นโครงการบนอินเทอร์เน็ตไม่แสวงผลกำไรก่อตั้งขึ้นในสหรัฐอเมริกาโดยนักกิจกรรม นักเขียน ผู้เชี่ยวชาญด้านสื่อ และนักข่าวเกย์ชื่อ แดน ซาเวจ และสามีของเขา เทร์รี มิลเลอร์ เมื่อวันที่ 21 กันยายน ค.ศ. 2010 เพื่อต่อต้านการฆ่าตัวตายในวัยรุ่นที่ถูกข่มเหงรังแกด้วยเหตุที่พวกเขาเป็นเกย์ หรือเพราะเพื่อน ๆ สงสัยว่าเขาเป็นเกย์ เป้าหมายคือป้องกันการฆ่าตัวตายในวัยหนุ่มสาวที่มีความหลากหลายทางเพศ โดยให้ผู้ใหญ่ที่เป็นเกย์สื่อด้วยข้อความว่าชีวิตของพวกเขาจะดีขึ้น โครงการเติบโตอย่างรวดเร็ว โดยมีวิดีโอ 200 ตัวถูกอัปโหลดในสัปดาห์แรก และช่องยูทูบของโครงการแตะขีดจำกัดจำนวนวิดีโอ 650 ตัวในสัปดาห์ถัดมา ปัจจุบันโครงการจัดการด้วยเว็บไซต์ของตน และมีผู้เข้าชมมากกว่า 50,000 คนโดยเป็นผู้ชมที่มีรสนิยมทางเพศ รวมถึงคนดังมากมาย วิดีโอหลายตัวมีผู้เข้าชมมากกว่า 50 ล้านครั้ง
ผลผลิตจากการสลาย

ใน ฟิสิกส์นิวเคลียร์ ผลผลิตจากการสลาย (หรือที่รู้จักกันในชื่อ ผลผลิตลูก, ไอโซโทปลูก, หรือ นิวไคลด์ลูก) เป็นนิวไคลด์ส่วนที่เหลือจากกระบวนการการสลายให้กัมมันตรังสี การสลายกัมมันตรังสีมักจะดำเนินการผ่านลำดับขั้นตอนของห่วงโซ่การสลาย ยกตัวอย่างเช่น 238U สลายตัวไปเป็น 234Th ซึ่งจะสลายต่อไปเป็น 234mPa ที่จะสลายต่อไปเรื่อย ๆ จนถึง 206Pb (ซึ่งเสถียร) ตามสมการ
<math>
</math>
ในตัวอย่างนี้:
ผลผลิตเหล่านี้ยังอาจเรียกว่าเป็นผลผลิตลูกทั้งหมดของ 238U 
ผลผลิตจากการสลายตัวมีความสำคัญในการทำความเข้าใจกับการสลายให้กัมมันตรังสีและการจัดการกับกากกัมมันตรังสี
สำหรับองค์ประกอบอื่น ๆที่มีเลขอะตอมมากกว่าตะกั่ว, ห่วงโซ่การสลายมักจะสิ้นสุดลงด้วยไอโซโทปของแทลเลียมหรือตะกั่ว
ในหลายกรณีสมาชิกของห่วงโซ่การสลายตัวเป็นนิวไคลด์ที่มีกัมมันตรังสีมากกว่านิวไคลด์ดั้งเดิมอย่างมาก ดังนั้นแม้ว่ายูเรเนียมจะไม่เป็นอันตรายจากกัมมันตรังสีเมื่อมันบริสุทธิ์ บางชิ้นของแร่ยูเรนิไนต์ที่เกิดขึ้นตามธรรมชาติจะมีอันตรายมากเนื่องจากเนื้อแร่ของพวกมันเป็นเรเดียม ในทำนองเดียวกัน ผิวนอกของก๊าซทอเรียม ก็มีกัมมันตรังสีเล็กน้อยมากเมื่อมันยังใหม่อยู่ แต่มันจะกลายเป็นมีกัมมันตรังสีมากขึ้นหลังจากเก็บไว้เพียงไม่กี่เดือน
แม้ว่ามันจะไม่สามารถคาดการณ์ได้ว่าอะตอมของสารกัมมันตรังสีใดจะสลายตัวในเวลาใด
ผลผลิตจากการสลายตัวของสารกัมมันตรังสีจะสามารถคาดการณ์ได้อย่างชัดเจน ด้วยเหตุนี้ผลผลิตจากสลายตัวมีความสำคัญต่อนักวิทยาศาสตร์ในหลายสาขา พวกเขาจำเป็นต้องรู้ปริมาณหรือประเภทของผลิตภัณฑ์พ่อแม่ การศึกษาดังกล่าวจะถูกดำเนินการเพื่อวัดระดับของมลพิษ (ภายในและรอบ ๆ โรงงานนิวเคลียร์) และสำหรับเรื่องราวอื่น ๆ
อธิษฐานสิจ๊ะกับนางฟ้าสีเขียว

อธิษฐานสิจ๊ะกับนางฟ้าสีเขียว เป็นผลงานวรรณกรรมของวิเชียร ไชยบัง ผู้ได้รับรางวัล รองชนะเลิศอันดับหนึ่ง ประเภทวรรณกรรมสำหรับเยาวชน ในการประกาศผลการประกวดหนังสือดีเด่นรางวัล "เซเว่นบุ๊กอวอร์ด" ครั้งที่ 7 ประจำปี 2553 และได้รับการจัดพิมพ์ครั้งแรกในปีพ.ศ.2552 เป็นวรรณกรรมที่แต่งขึ้นจากเรื่องราวอิงประสบการณ์การณ์จริง รวบรวมเอาจิตวิทยาเชิงบวกที่ใช้กับเด็กและใช้ควบคู่กับการจัดกระบวนการเรียนรู้ของครูผู้ปกครองที่ โรงเรียนลำปลายมาศพัฒนา ประเทศไทย
เนื้อเรื่องย่อ.
ทุกคนต่างก็มีวัยเด็กเรื่องราวในวัยเด็ก แม้จะดูเป็นเรื่องเล็ก ๆ ในสายตาของผู้ใหญ่ แต่คือสิ่งที่มีค่ายิ่งใหญ่ต่อจิตใจดวงเล็ก ๆ ของเด็ก ๆ ทุกคน สิ่งที่เด็ก ๆ ทำอาจดูไร้ค่า ไม่มีความหมายในสายตาของผู้ใหญ่ แต่หากผู้ใหญ่อย่างเรา ๆ ได้มองดูด้วยความเข้าใจเราจะมองเห็นความงาม เห็นสิ่งที่มีความหมายเหล่านั้น ดอกไม้แห่งจินตนาการ เบ่งบานงดงามในวัยเด็ก “อธิษฐานสิจ๊ะกับนางฟ้าสีเขียว” บอกเล่าเรื่องราวของเด็ก ๆ อย่างเรียบง่ายและเป็นธรรมชาติ แต่แอบซ่อนแง่คิด มุมมองหลายอย่างที่จะทำให้เราเข้าใจเด็ก ๆ มากขึ้น อยากเห็นผู้ใหญ่เข้าใจเด็ก ๆ อย่างที่นางฟ้าสีเขียวเผื่อบางทีเราก็เป็น นางฟ้าสีเขียว ที่จะให้เด็ก ๆ ได้อธิษฐานขอพร
ครานสกากอรา

ครานสกากอรา , โครเนา  หรือ มอนเตกรัญญิสกา  เป็นเมืองบนแม่น้ำซาวาดอลินกาในภูมิภาคอัปเปอร์คาร์นีโอลาทางตะวันตกเฉียงเหนือของประเทศสโลวีเนีย ใกล้กับชายแดนประเทศออสเตรียและประเทศอิตาลี เมืองนี้มีเนื้อที่ 44.7 ตารางกิโลเมตร และมีประชากรทั้งหมด 1,452 คน
ชื่อ.
ครานสกากอราได้รับการกล่าวถึงครั้งแรกในเอกสารเมื่อ ค.ศ. 1326 ภายใต้ชื่อ "Chrainow" (และในฐานะ "Chrainau" กับ "Chrainaw" ใน ค.ศ. 1363 ชื่อ "Cranaw" กับ "Chranaw" ใน ค.ศ. 1390 และในชื่อ "Kraynaw" ใน ค.ศ. 1456–61 และชื่ออื่น ๆ) ชื่อ "Kranjska Gora" ในภาษาสโลวีเนียดัดแปลงจากชื่อในภาษาเยอรมัน โดยได้รับอิทธิพลจาก "Krainberg" ในภาษาเยอรมัน ('Karawanks') เมืองนี้ยังมีอีกชื่อในภาษาสโลวีเนียช่วงอดีตว่า "Borovska vas" (หรือ "Borovska ves" หรือ "Borovška ves")
เชือกวิเศษ

"เชือกวิเศษ" เป็นซิงเกิลของวงลาบานูน จากอัลบั้ม "N.E.W.S." กับค่ายจีนี่ เรคคอร์ด ในเครือจีเอ็มเอ็ม แกรมมี่ เขียนเนื้อร้องโดย ขจรเดช พรมรักษา (กบ บิ๊กแอส) แต่งทำนองโดย เมธี อรุณ และเรียบเรียงโดย ลาบานูน เนื้อหาของเพลงพูดถึงเรื่องราวความรักที่ไม่สมหวัง ซิงเกิลนี้ประสบความสำเร็จทั่วประเทศ
เชือกวิเศษเป็นเพลงช้าเพียงเพลงเดียวในอัลบั้ม "N.E.W.S." แต่งโดยขจรเดช พรมรักษา (กบ บิ๊กแอส) มีเนื้อหาเกี่ยวกับความรักที่ไม่สมหวัง
เดิมทีเพลงนี้จะมีชื่อว่า "อยู่ไม่สุข" แต่ถูกเปลี่ยนเพื่อสะท้อนให้เห็นว่า แม้แต่เชือกวิเศษก็ไม่สามารถมัดหัวใจที่แตกสลายได้
มิวสิกวิดีโอเชือกวิเศษเผยแพร่เมื่อวันที่ 26 สิงหาคม พ.ศ. 2558 กำกับโดยศุทธสิทธิ์ เดชอินทรนารักษ์ โดยมีสารัช อยู่เย็น กัปตันทีมฟุตบอลทีมชาติไทยชุดที่ไปแข่งขันฟุตบอลซีเกมส์ 2015 และพัทธ์ธีรา ศรุติพงศ์โภคิน มาเล่นในมิวสิกวิดีโอนี้ ทำให้เพลงนี้ประสบความสำเร็จอย่างมากและทำสถิติเป็นเพลงที่ทำยอดผู้ชมในยูทูบถึง 100 ล้านครั้งเร็วที่สุดในประเทศไทย และในปี 2562 เป็นเพลงบนยูทูบที่มียอดผู้ชมมากที่สุดในประเทศไทย
การตอบรับ.
ซิงเกิลนี้ประสบความสำเร็จไปทั่วประเทศ โดยทำสถิติเป็นเพลงที่ทำยอดผู้ชมในยูทูบถึง 100 ล้านครั้งเร็วที่สุดในประเทศไทย โดยใช้เวลาเพียว 2 เดือน นอกจากนี้ยังเป็นมิวสิกวิดีโอที่สามารถทำลายสถิติยอดผู้ชมในยูทูบถึง 300 ล้านครั้ง และ 500 ล้านครั้งได้เป็นเพลงแรกในประเทศไทย นอกจากนี้คำว่า "เชือกวิเศษ" ยังเป็นคำสำคัญที่ถูกใช้ค้นหาในเว็บไซต์กูเกิลมากที่สุดในปี พ.ศ. 2558 ด้วย
เอมีล ยันนิงส์

เอมีล ยันนิงส์ (23 กรกฎาคม 1884 - 2 มกราคม 1950) เป็นนักแสดงชาวเยอรมัน เขาเป็นที่นิยมในฮอลลีวูดปี ค.ศ. 1920 และเป็นผู้ที่ได้รับรางวัลออสการ์ครั้งแรกกับรางวัลออสการ์ สาขานักแสดงนำชายยอดเยี่ยมในงานประกาศผลรางวัลออสการ์ ครั้งที่ 1 และเขายังเป็นเพียงชาวเยอรมันคนเดียวที่ได้รับรางวัลออสการ์ สาขานักแสดงนำชายยอดเยี่ยมอีกด้วย
แฝด

แฝด  คือ ลูกสองคนหรือตัวที่เกิดในการตั้งครรภ์เดียวกัน แฝดสามารถเป็นได้ทั้งแฝดร่วมไข่ ("แฝดแท้" หรือ "แฝดเหมือน") หมายความว่า ลูกทั้งสองเจริญมาจากไซโกตเดียวแล้วจึงแยกและสร้างเป็นสองเอ็มบริโอ หรือแฝดต่างไข่ ("แฝดเทียม") หมายความว่า ทั้งสองเจริญมาจากไข่สองใบที่ถูกผสมด้วยเซลล์อสุจิสองตัวแยกกัน
ในพจนานุกรมฉบับราชบัณฑิตยสถาน พ.ศ. 2542 คำว่า "แฝด" หมายถึง เป็นคู่ (ใช้เรียกลูกที่เกิดจากท้องแม่เดียวกัน ในระยะเวลาเดียวกัน หรือใกล้กัน) เช่น มีลูกแฝด หรือติดกันเป็นคู่
ความยั่งยืน

ในวิชานิเวศวิทยา ความยั่งยืน  คือ ความสามารถในการคงทน เป็นวิธีที่ระบบชีววิทยายังคงความหลากหลายและมีผลผลิต (productive) ได้ไม่จำกัด พื้นที่ชุ่มน้ำและป่าที่อยู่นานเป็นตัวอย่างของระบบชีววิทยาที่ยั่งยืน ในคำที่ใช้ทั่วไปกว่า ความยั่งยืนคือ ความคงทนของระบบและกระบวนการ หลักการการจัดความยั่งยืน คือ การพัฒนาอย่างยั่งยืน ซึ่งรวมสี่โดเมน (domain) ที่เชื่อมสัมพันธ์กัน คือ นิเวศวิทยา เศรษฐศาสตร์ การเมือง และวัฒนธรรม 
ระบบนิเวศและสิ่งแวดล้อมที่ส่งเสริมสุขภาพจำเป็นต่อความอยู่รอดของมนุษย์และสิ่งมีชีวิตอื่น วิถีการลดผลกระทบเชิงลบของมนุษย์ ได้แก่ วิศวกรรมเคมี่ที่เป็นมิตรต่อสิ่งแวดล้อม การจัดการทรัพยากรธรรมชาติและการป้องกันธรรมชาติ สารสนเทศได้จากเคมีสีเขียว โลกศาสตร์ วิทยาศาสตร์สิ่งแวดล้อมและชีววิทยาการอนุรักษ์ เศรษฐศาสตร์นิเวศศึกษาสาขาการวิจัยทางวิชาการซึ่งมุ่งจัดการกับเศรษฐกิจของมนุษย์และระบบนิเวศทางธรรมชาติ
รายละเอียดที่เกี่ยวข้องกับด้านเศรษฐกิจของความยั่งยืนนั้นขัดแย้งกัน นักวิชาการได้สนทนาเรื่องนี้ในแนวคิดเกี่ยวกับความยั่งยืนที่อ่อนแอและเข้มข้น ตัวอย่างเช่น จะมีความขัดแย้งระหว่าง "ความเจริญรุ่งเรืองสำหรับทุกคน" และการรักษาสิ่งแวดล้อม ดังนั้นจำเป็นต้องทำความเป็นอยู่ระหว่างทั้งสอง มิฉะนั้น ความพยายามในการหาทางที่ทำให้การเจริญเติบโตทางเศรษฐกิจถูกแยกจากการก่อให้เกิดความเสียหายต่อสิ่งแวดล้อมจึงเป็นสิ่งที่พึงประสงค์ นั่นหมายความว่า การใช้ทรัพยากรในปริมาณที่น้อยลงต่อหน่วยผลิตภัณฑ์แม้เศรษฐกิจจะเติบโตขึ้น ซึ่งจะลดผลกระทบของการเจริญเติบโตทางเศรษฐกิจต่อสิ่งแวดล้อม เช่น มลพิษ การทำสิ่งนี้นั้นยาก มีผู้เชี่ยวชาญบางคนอ้างว่าไม่มีหลักฐานที่แสดงว่าสิ่งนี้กำลังเกิดขึ้นในขนาดที่ต้องการ 
การค้าที่ยั่งยืนรวมประเด็นสิ่งแวดล้อม สังคม และเศรษฐกิจ ในหนึ่งระบบบัญชี "คน โลก และกำไร" ถูกใช้สำหรับวิธีนี้ ชื่อของวิธีนี้คือ ผลสุทธิทางสังคม สภาพเศรษฐกิจที่ปิดวนเป็นแนวคิดที่เกี่ยวข้อง เป้าหมายคือการแยกกดดันทางสิ่งแวดล้อมออกจากการเจริญเติบโตทางเศรษฐกิจ ขาดมาตรฐานที่ชัดเจนและการติดตามการปฏิบัติที่โปร่งใสทำให้เกิดความกังวลว่าการประกาศ ESG มักเกิดขึ้นเพื่อการทำให้ดูเขียว และเป้าหมายอื่น ๆ ของ ทางสัมพันธภาพสาธารณะ ซึ่งทำให้หันเหไปจากการกำหนดแนวทางที่มีนัยสำคัญยิ่งขึ้นเกี่ยวกับการปรับปรุงสิ่งแวดล้อมและสังคม 
ปัญหาทั่วโลกเกี่ยวกับการพัฒนาที่ยั่งยืนยากที่จะแก้ไข เนื่องจากต้องมีแนวทางที่อนุรักษ์ทั่วโลก องค์กรที่มีขนาดใหญ่ทั่วโลกเช่น สหประชาชาติและองค์การการค้าโลก ไม่มีความสามารถในการรักษาการปฏิบัติตามกฎที่มีอยู่ทั่วโลก เหตุผลหนึ่งของความล้มเหลวนี้คือ ไม่มีวิธีข่มขู่ที่เหมาะสม
มีคนวิจารณ์แนวคิดเรื่องการพัฒนาที่ยั่งยืน หนึ่งในข้อวิจารณ์คือ แนวคิดเรื่องการพัฒนาที่ยั่งยืนเกินไปและเป็นคำศัพท์ที่เหมาะสมทันสมัย
อิษณัฐ ชลมูณี

อิษณัฐ ชลมูณี หรือ อนุรักษ์ ชลมูนี ชื่อเล่น บิว เป็นที่รู้จักในชื่อ แม่บ้านมีหนวด (14 กุมภาพันธ์ 2533 – 12 พฤศจิกายน 2567) เป็นนายแบบ นักแสดง และพิธีกรชาวไทย ที่มีชื่อเสียงจากการถ่ายแบบเสื้อผ้าในเพจ "แม่บ้านมีหนวด" ทางเฟซบุ๊ก
ประวัติ.
อิษณัฐเป็นชาวอำเภอทุ่งหว้า จังหวัดสตูล มีพี่สาวหนึ่งคนชื่อนภสมน สำเร็จการศึกษาระดับประถมศึกษาที่โรงเรียนบ้านคลองขุด และระดับมัธยมศึกษาที่โรงเรียนสตูลวิทยา ก่อนศึกษาต่อระดับอุดมศึกษาสาขานิเทศศิลป์ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และสำเร็จการศึกษาปริญญาโทด้านบริหารการบันเทิง มหาวิทยาลัยกรุงเทพ 
อิษณัฐและเพื่อนได้ตั้งเพจ "แม่บ้านมีหนวด" การอัพโหลดภาพส่วนตัวที่มีบุคลิกเป็นชายร่างท้วม สวมเครื่องแต่งกายฟูฟ่อง สวมแว่นตาสีดำ และไว้หนวด เนื่องจากเป็นคนที่ชื่นชอบด้านการถ่ายภาพเป็นทุนเดิมจนเป็นที่รู้จักและได้รับการตอบรับ โดยเบื้องต้นได้ตั้งสโลแกนว่า "พอมีผัว เลยทำตัวเป็นแม่บ้าน" นอกจากนี้ยังมียี่ห้อสินค้าที่เป็นเสื้อผ้าส่วนตัว และต่อมาก็รับงานแสดงด้วย
อิษณัฐ เสียชีวิตเมื่อวันที่ 12 พฤศจิกายน พ.ศ. 2567 สิริอายุรวม 34 ปี
ฟินน์ (สตาร์ วอร์ส)

ฟินน์  เป็นหนึ่งในตัวละครสำคัญของภาพยนตร์เรื่อง "" ฟินน์เป็นสตอร์มทรูปเปอร์ของปฐมภาคี ก่อนที่จะหนีไปหลังจากที่เขาได้ปฏิบัติภารกิจต่อสู้เป็นครั้งแรก ก่อนที่จะได้เข้าร่วมต่อสู้กับฝั่งตัวเอง ตัวละครฟินน์ แสดงโดยนักแสดงชาวอังกฤษจอห์น โบเยกา
ท่าอากาศยานบรัสเซลส์

ท่าอากาศยานบรัสเซลส์  (IATA: BRU, ICAO: EBBR) เป็นท่าอากาศยานนานาชาติหลักของประเทศเบลเยียม ก่อตั้งเมื่อ พ.ศ. 2483 ตั้งอยู่ห่างจากตัวเมืองบรัสเซลส์ไปทางทิศตะวันออกเฉียงเหนือราว 12 กิโลเมตร ในเขตเทศบาลซาเฟินเตม, มาเคอเลิน และสเตโนกเกอร์เซลของมณฑลเฟลมิชบราบันต์ จากสถิติปี พ.ศ. 2557 ท่าอากาศยานบรัสเซลส์เป็นท่าอากาศยานที่มีผู้ใช้บริการมากที่สุดอันดับที่ 23 ของยุโรป ตัวสนามบินมีอาคารผู้โดยสารขนาดใหญ่หลังเดียว ซึ่งแบ่งออกเป็น 2 โถงขาออก
การหลั่งใน

การหลั่งใน บ้างว่า เสร็จใน, แตกใน  หรือนะกะดะชิ  เป็นกิจกรรมทางเพศ (sexual act) ของคู่สมรสเพื่อสืบพันธ์ไปจากรุ่นสู่รุ่น หรือมักปรากฏทั่วไปในงานลามก (สื่อหนังโป๊ลามก) โดยชายหลั่งน้ำอสุจิในช่องคลอดหรือทวารหนักของคู่นอนโดยไม่ใช้ถุงยางอนามัย ทำให้เห็นน้ำอสุจิซึมหรือหยดจากช่องคลอดหรือทวารหนัก
การใช้ในงานลามก.
การหลั่งในเป็นพัฒนาการค่อนข้างล่าสุดในสื่อลามกหรือหนังโป๊ โดยพบในภาพยนตร์งานลามกยุคแรก ๆ การใช้คำว่า "creampie" เพื่ออธิบายฉากเหล่านี้กำเนิดในงานลามกสหรัฐในต้นคริสต์ทศวรรษ 2000 
การหลั่งในตามด้วยภาพน้ำอสุจิหยดจากทวารหนักพบได้บ้างในงานลามกเกย์ประตูหลัง (bareback) โดยเรียกว่า breeding หรือ reverse money shot บางครั้ง breeding ตามด้วย felching คือ การดูดน้ำอสุจิจากทวารหนักของคู่นอน
ในงานลามกข้ามเพศ กิจกรรมทางเพศมักตามด้วยราดหน้า (facial) สร้อยคอไข่มุก หรือการหลั่งไส่หน้าของเพศตรงข้ามโดยไม่แตกในหรือหลั่งใน ฉาก creampie ต่างจากธรรมเนียมงานลามกข้ามเพศตรงที่ให้เห็นกิจกรรมทางเพศที่เลียนแบบใกล้เคียงกับที่ทำในชีวิตทั่วไป โดยถูกเรียกว่า "ภาพตรงข้าม" (counterimage) ของราดหน้า บางทีให้หลังตัวอย่างที่งานลามกเกย์ทำไว้ การหลั่งในได้เป็นประเภทย่อยที่ได้รับความนิยมในงานลามกข้ามเพศนับแต่เริ่มศตวรรษที่ 21 โดยมีทั้งการหลั่งในช่องคลอดและทวารหนัก ในสื่อลามกหนังโป๊หลั่งในทั้งเกย์และข้ามเพศบางเรื่อง กิจกรรมทางเพศซึ่งรวมการหลั่งใน ตามด้วยผู้แสดงเลียน้ำอสุจิที่ไหลจากร่างของตน ภาพยนตร์งานลามกบางเรื่องใช้น้ำอสุจิเทียมแทนเพื่อกระตุ้นหรือเสริมการหลั่งใน
ตัวอย่างภาพยนตร์สื่อลามก (หนังโป๊หรือหนังอีโรติก) ข้ามเพศที่มีการหลั่งใน เช่น "Cream Filled Teens" และ "Internal Cumbustion" ในงานลามกเพศเดียวกันชาย เทรเชอร์ไอแลนด์มีเดียเป็นตัวอย่างที่สำคัญ ภาพยนตร์เรื่อง "Breed Me" ได้รับการกล่าวถึงว่าเป็น "เรื่องแรกและขึ้นชื่อที่สุด" เรื่องหนึ่งในภาพยนตร์ประเภทนี้
ความเสี่ยงต่อสุขภาพ.
การผลิตงานลามกซึ่งมีการหลั่งในมีการร่วมเพศแบบไม่ป้องกัน ซึ่งเพิ่มความเสี่ยงของการตั้งครรภ์ในหญิงและโรคติดต่อทางเพศสัมพันธ์ เช่น เอชไอวี หนองใน การตกขาว การติดเชื้อในช่องคลอด ความเสี่ยงของโรคติดต่อทางเพศสัมพันธ์เพิ่มขึ้นมากในการหลั่งในทวารหนัก
ในปี 2547 ในกรณีที่แพร่หลายมาก นักแสดงหญิงงานลามกมือใหม่ ลารา ร็อกซ์ (Lara Roxx) ได้รับโรคติดต่อหลายชนิดรวมทั้งเอชไอวีจากดาร์เรน เจมส์ (Darren James) ขณะถ่ายทำฉากที่มีการหลั่งในทวารหนัก เจมส์ได้รับเอชไอวีจากการมีเพศสัมพันธ์ทางทวารหนักแบบไม่ป้องกันกับหญิงคนหนึ่งขณะเดินทางไปประเทศบราซิล ผลการทดสอบเอชไอวีของเขาให้ผลลบหลังเขาเดินทางกลับครั้งนั้น และแพร่เชื้อให้นักแสดงหญิง 3 จาก 13 คนที่เขาทำงานด้วยก่อนการทดสอบให้ผลบวกในการทดสอบครั้งถัดมาและเลิกแสดง
โรงเรียนเวียงนครวิทยาคม

โรงเรียนเวียงนครวิทยาคม (อักษรย่อ ว.น.ค.) เป็นโรงเรียนมัธยมขนาดกลาง สังกัดกรมสามัญศึกษา กระทรวงศึกษาธิการ ตั้งอยู่ในพื้นที่อำเภอภูเวียง จังหวัดขอนแก่น ประกาศจัดตั้งเมื่อวันที่ 8 พฤษภาคม พ.ศ. 2540 จัดการศึกษาในรูปแบบของโรงเรียนระดับมัธยมศึกษา ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนักเรียนมากกว่า 500 คน และบุคลากรทางการศึกษาอีกกว่า 37 คน ซึ่งปัจจุบันจัดอยู่ในประเภทโรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 50 ไร่
ในปี พ.ศ. 2537-2539 เป็นสาขาของโรงเรียนภูเวียงวิทยาคม
ต่อมาในปี พ.ศ. 2540 ได้แยกออกมาเป็นโรงเรียนเวียงนครวิทยาคมในปัจจุบัน
เจเรมี ไอเอินส์

เจเรมี จอห์น ไอเอินส์ (เกิด 19 กันยายน ค.ศ. 1948) เป็นนักแสดงชาวอังกฤษ หลังจากได้รับการฝึกฝนที่โรงละครบริสตอลโอลด์วิค ไอเอินส์เริ่มแสดงละครเวทีครั้งแรกในปี 1969 รับบทเป็น จอห์นเดอะแบ็พติส ใน "Godspell" หลังจากนั้นเขาก็ร่วมแสดงกับคณะเวสต์เอ็นด์และสแตรตเฟิร์ดอะพอนเอวอน จนเริ่มเป็นที่รู้จักใน "Richard II" ของบริษัทรอยัลเชคสเปีย เขาแสดงละครบรอดเวย์ครั้งแรกใน "The Real Thin" ของทอม สต็อพพาร์ด ซึ่งทำให้เขาได้รับรางวัลดราม่าลีกอะวอดส์และรางวัลโทนี สาขานักแสดงนำชายยอดเยี่ยม
ในปี 1981 ไอเอินส์เริ่มมีชื่อเสียงจากละครชุดเรื่อง "ไบรด์สเฮดรีวิซิตทิด" เขาได้รับรางวัลลูกโลกทองคำ สาขานักแสดงนำชายยอดเยี่ยม และได้รับการเสนอชื่อเข้าชิงรางวัลเอมมี หลังจากนั้นเขาแสดงนำในภาพยนตร์เรื่อง "The French Lieutenant’s Woman" ร่วมกับเมอริล สตรีพ เขายังได้รับรางวัลวาไรตีคลับอะวอดส์ สาขานักแสดงนำชายยอดเยี่ยม และได้รับการเสนอชื่อเข้าชิงรางวัลแบฟตา จากนั้นในปี 1990 เขารับบทเป็น ซาน ตาวอน ยูโร ผู้ถูกกล่าวหาว่าเป็นฆาตกร ใน "Reversal of Fortune" สำหรับบทนี้ไอเอินส์ได้รับรางวัลหลายสถาบัน รวมถึงรางวัลออสการ์ สาขานักแสดงนำชายยอดเยี่ยม
โรงเรียนกุดขอนแก่นวิทยาคม

โรงเรียนกุดขอนแก่นวิทยาคม (อักษรย่อ ก.ข.ว.) ตำบลกุดขอนแก่น อำเภอภูเวียง จังหวัดขอนแก่น เป็นโรงเรียนมัธยมขนาดกลาง จัดการศึกษาในรูปแบบของโรงเรียนระดับมัธยมศึกษา ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนวนนักเรียน 390 คน คณะครูและบุคลากรทางการศึกษา 32 คน ซึ่งปัจจุบันจัดอยู่ในประเภทโรงเรียนมัธยมศึกษาขนาดกลาง สังกัด สำนักงานเขตพื้นที่การศึกษามัธยมศึกษาขอนแก่น สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 57 ไร่ ก่อตั้ง เมื่อปี พ.ศ. 2528
พีอา ววทซ์บัค

พีอา อาลอนโซ ววทซ์บัค (เกิด 24 กันยายน ค.ศ. 1989) นางแบบ นักแสดง และนางงามชาวฟิลิปปินส์-เยอรมัน ซึ่งเป็นที่รู้จักกันเป็นอย่างดีในการประกวดนางงามจักรวาล 2015 เมื่อวันที่ 20 ธันวาคม ค.ศ. 2015 
ประวัติ.
พ่อของเธอเป็นชาวเยอรมันและแม่ของเธอมาจากประเทศฟิลิปปินส์ เธอเกิดในชตุทท์การ์ท รัฐบาเดิน-เวือร์ทเทิมแบร์ค เธอจบการศึกษาระดับมัธยมศึกษาที่ ABS-CBN Distance Learning School ในเกซอนซิตี และสาขาศิลปะการประกอบอาหารที่ Center for Asian Culinary Studies ในซานฮวน เมโทรมะนิลา
การประกวด.
บีนีบีนิงปีลีปีนัส.
ววทซ์บัคประกวดบีนีบีนิงปีลีปีนัสมาทั้งหมด 3 ครั้งคือ ปี ค.ศ. 2013 ได้รับรางวัลรองอันดับ 1, ค.ศ. 2014 ผ่านเข้าสู่รอบ 15 คนสุดท้าย และ ค.ศ. 2015 ได้รับรางวัลชนะเลิศบีนีบีนิงปีลีปีนัส
นางงามจักรวาล 2015.
ววทซ์บัคเป็นผู้ชนะในการประกวดนางงามจักรวาล 2015 เมื่อวันที่ 20 ธันวาคม ค.ศ. 2015 ในลาสเวกัส รัฐเนวาดา สหรัฐ ในช่วงท้ายของการประกวดพิธีกร (สตีฟ ฮาร์วีย์) ประกาศว่ามิสโคลอมเบีย อาเรียดนา กูติเอร์เรซ เป็นผู้ชนะ แต่หลังจากนั้นไม่กี่นาทีสตีฟได้กล่าวว่าเขาประกาศผลรางวัลผิด และผู้ชนะนางงามจักรวาล 2015 คือ พีอา ววทซ์บัค และเปาลินา เบกา นางงามจักรวาล 2014 ได้ถอดมงกุฎจากศีรษะของอาเรียดนา สวมให้แก่ววทซ์บัค
อนิพรณ์ เฉลิมบูรณะวงศ์

อนิพรณ์ เฉลิมบูรณะวงศ์ (เกิด 19 มีนาคม พ.ศ. 2537) ชื่อเล่น แนท เป็นนางงาม นางแบบ นักแสดง และพิธีกรชาวไทย ดำรงตำแหน่งมิสยูนิเวิร์สไทยแลนด์ 2558 รวมถึงเป็นตัวแทนประเทศไทยในการประกวดมิสยูนิเวิร์ส 2015 ณ ลาสเวกัส สหรัฐอเมริกา และสามารถผ่านเข้าถึงรอบ 10 คนสุดท้ายอีกด้วย และได้รางวัลชุดประจำชาติยอดเยี่ยม (ตุ๊ก ตุ๊ก ไทยแลนด์)
ประวัติ.
อนิพรณ์ เฉลิมบูรณะวงศ์เกิดที่จังหวัดสิงห์บุรี เป็นบุตรคนเล็กของภิญญลักษณ์ เฉลิมบูรณะวงศ์ มารดา มีพี่สาวเป็นนางแบบชื่อ อนิพรรณ หลังบิดามารดาหย่าร้างกัน เธอและพี่สาวจึงอยู่ในการดูแลของสนิทและศรีหลั่น กาวิเศษ ตาและยาย ในวัยเด็ก เธอช่วยมารดาขายของในตลาด เคยเป็นแม่ค้าขายหมูทอด เก็บผักขาย และรับจ้างตามโรงงานช่วงปิดเทอม จนเมื่อศึกษาต่อในระดับอุดมศึกษาจึงคิดหารายได้ด้วยการเดินแบบ และทำงานในห้างสรรพสินค้าในบางโอกาส
อนิพรณ์สำเร็จการศึกษาระดับมัธยมศึกษาจากโรงเรียนเขลางค์นคร (ปัจจุบันคือโรงเรียนเตรียมอุดมศึกษาพัฒนาการ เขลางค์นคร) จบการศึกษาระดับปริญญาตรีจากคณะสังคมสงเคราะห์ศาสตร์ มหาวิทยาลัยธรรมศาสตร์ 
ขณะอนิพรณ์ประกวดนางงามจักรวาล 2015 อนุชา ผาสุข ชายชาวจังหวัดสิงห์บุรี อ้างตนว่าเป็นบิดาของเธอ ซึ่งอนิพรณ์ไม่สามารถยืนยันได้ โดยว่า ไม่เคยพบบิดามาก่อนตั้งแต่จำความได้จึงไม่ทราบ
การประกวด.
อนิพรณ์ เฉลิมบูรณะวงศ์ ได้ครองตำแหน่งมิสยูนิเวิร์สไทยแลนด์ 2558 เมื่อวันที่ 18 กรกฎาคม พ.ศ. 2558 ที่รอยัล พารากอน ฮอลล์ สยามพารากอน และเป็นตัวแทนสาวไทยไปประกวดนางงามจักรวาล 2015 จัดขึ้นที่ลาสเวกัส รัฐเนวาดา สหรัฐอเมริกา เธอเข้ารอบ 10 คนสุดท้าย และคว้ารางวัลชุดประจำชาติยอดเยี่ยม
ผลงาน.
 โทรทัศน์
รังสีก่อไอออน

รังสีก่อไอออน  เกิดจากการแผ่รังสีที่มีพลังงานพอที่จะปลดปล่อยอิเล็กตรอนให้เป็นอิสระจากอะตอมหรือโมเลกุล หรือเป็นการแผ่รังสีจากการแตกตัวเป็นไอออน  การแผ่รังสีดังกล่าว (หรือสั้น ๆ ว่ารังสี) ถูกสร้างขึ้นจากอนุภาคย่อย, ไอออนหรืออะตอมที่มีพลัง, เคลื่อนที่ด้วยความเร็วสูง (ปกติเร็วกว่าความเร็วแสง 1%) และเป็นคลื่นแม่เหล็กไฟฟ้าที่ปลายสเปคตรัมของคลื่นแม่เหล็กไฟฟ้าพลังงานสูง
รังสีแกมมา, รังสีเอกซ์, และส่วนที่เป็นอัลตราไวโอเลตที่สูงกว่าของสเปกตรัมแม่เหล็กไฟฟ้าเป็นพวกแตกตัวเป็นไอออน ในขณะที่ส่วนที่เป็นอัลตราไวโอเลตที่ต่ำกว่าของสเปกตรัมแม่เหล็กไฟฟ้าอีกทั้งส่วนล่างของสเปคตรัมที่ต่ำกว่ายูวีที่รวมทั้งแสงที่มองเห็นได้ (รวมเกือบทุกประเภทของแสงเลเซอร์), อินฟาเรด, ไมโครเวฟ และคลื่นวิทยุ ทั้งหมดนี้ถูกพิจารณาว่าเป็นรังสีที่ไม่มีการแตกตัวเป็นไอออน เขตแดนระหว่างรังสีแม่เหล็กไฟฟ้าแบบแตกตัวเป็นไอออนและที่ไม่ใช่แบบแตกตัวเป็นไอออนที่เกิดขึ้นในรังสีอัลตราไวโอเลตไม่ได้ถูกกำหนดไว้อย่างชัดเจน เนื่องจากโมเลกุลและอะตอมที่แตกต่างกันจะแตกตัวเป็นไอออนที่พลังงานแตกต่างกัน นิยามที่ตกลงกันกำหนดเขตแดนไว้ที่พลังงานของโฟตอนระหว่าง 10 eV ถึง 33 eV ในรังสีอัลตราไวโอเลต 
อนุภาคย่อยของอะตอมทั่วไปที่แตกตัวเป็นไอออนจากกัมมันตภาพรังสีรวมถึงอนุภาคแอลฟา, อนุภาคบีตา, และนิวตรอน เกือบทั้งหมดของผลิตภัณฑ์จากการสลายให้กัมมันตรังสีจะเป็นพวกที่แตกตัวเป็นไอออนเพราะพลังงานจากการสลายได้กัมมันตรังสีโดยทั่วไปจะสูงกว่าอย่างมากจากที่จำเป็นต้องใช้ในการแตกตัว อนุภาคย่อยของอะตอมที่มีการแตกตัวอื่น ๆ ที่เกิดขึ้นตามธรรมชาติก็มี มิวออน, มีซอน, โพสิตรอน, นิวตรอนและอนุภาคอื่น ๆ ที่ประกอบขึ้นเป็นรังสีคอสมิกขั้นที่สอง ที่มีการผลิตหลังจากรังสีคอสมิกขั้นที่หนึ่งมีปฏิสัมพันธ์กับชั้นบรรยากาศของโลก รังสีคอสมิกยังอาจผลิตไอโซโทปรังสีในโลกอีกด้วย (ตัวอย่างเช่นคาร์บอน-14) ซึ่งเป็นผลให้เกิดการเสื่อมสลายและผลิตรังสีที่เกิดจากการแตกตัวเป็นไอออน
รังสีคอสมิกและการเสื่อมสลายของไอโซโทปกัมมันตรังสีเป็นแหล่งที่มาหลักของรังสีที่เกิดจากการแตกตัวเป็นไอออนตามธรรมชาติบนโลกที่เรียกว่ารังสีพื้นหลัง
ในอวกาศ การปล่อยรังสีความร้อนตามธรรมชาติจากสสารที่อุณหภูมิสูงมาก (เช่นการปล่อยพลาสมาหรือโคโรนาของดวงอาทิตย์) อาจเป็นการแตกตัวเป็นไอออน รังสีจากการเป็นไอออนอาจถูกผลิตขึ้นตามธรรมชาติโดยการเร่งความเร็วของอนุภาคที่มีประจุโดยสนามแม่เหล็กไฟฟ้าในธรรมชาติ (เช่นฟ้าผ่า), แม้ว่าจะหายากบนโลก การระเบิดแบบซูเปอร์โนวาตามธรรมชาติในอวกาศจะผลิตปริมาณมากของรังสีจากการแตกตัวเป็นไอออนใกล้กับการระเบิด ซึ่งจะเห็นได้จากผลกระทบของมันในเนบิวลาที่แวววาวที่เกี่ยวข้องกับพวกมัน
รังสีจากการแตกตัวยังสามารถสร้างแบบเทียมขึ้นมาได้โดยใช้หลอดรังสีเอกซ์, เครื่องเร่งอนุภาค และวิธีการต่าง ๆ ที่ผลิตไอโซโทปรังสีแบบเทียม
รังสีจากการแตกตัวจะมองไม่เห็นและจะไม่สามารถตรวจพบได้โดยตรงจากความรู้สึกของมนุษย์, ดังนั้นเครื่องมือตรวจจับรังสีเช่นเครื่องไกเกอร์มูลเลอร์เคาน์เตอร์จึงจำเป็น อย่างไรก็ตามรังสีจากการแตกตัวอาจนำไปสู่การปล่อยครั้งที่สองของแสงที่มองเห็นได้หลังจากการมีปฏิสัมพันธ์กับสสาร เช่นในการแผ่รังสีเชเรนคอฟ และการเรืองแสงรังสี 
รังสีจากการแตกตัวถูกนำไปใช้อย่างสร้างสรรค์ในหลากหลายสาขาเช่นยา, การวิจัย, การผลิต, การก่อสร้างและพื้นที่อื่น ๆ แต่ก็ทำให้เกิดอันตรายต่อสุขภาพถ้าไม่ปฏิบัติตามมาตรการที่เหมาะสมที่ต่อต้านกับการสัมผัสที่ไม่พึงประสงค์ การสัมผัสกับรังสีจากการแตกตัวจะทำให้เกิดความเสียหายให้กับเนื้อเยื่อที่มีชีวิตและสามารถส่งผลให้เกิดการกลายพันธุ์, การเจ็บป่วยเนื่องจากรังสี, มะเร็งและการเสียชีวิต
ต๊กกะใจ ตื่นขึ้นมา 30

ต๊กกะใจ...ตื่นขึ้นมา 30  เป็นภาพยนตร์อเมริกัน แนวแฟนตาซี ตลกรัก ในปี ค.ศ. 2004 ที่เขียนโดย จอร์ช โกลด์สมิธ และ แคธี ยูสปา กำกับการแสดงโดย แกรี่ วินิก นำแสดงโดย เจนนิเฟอร์ การ์เนอร์, จูดี้ เกรียร์, มาร์ค รัฟฟาโล่, แอนดี้ เซอร์คิส และ เคธี่ เบเกอร์ ภาพยนตร์ได้รับความคิดเห็นเชิงบวกจากนักวิจารณ์และประสบความสำเร็จในเชิงพาณิชย์รายได้ 22 ล้านดอลลาร์สหรัฐในสัปดาห์แรก และทำรายได้เกิน 96 ล้านดอลลาร์สหรัฐ
เนื้อเรื่อง.
ในปี ค.ศ. 1987 เจนน่าคือเด็กหญิงอายุ 13 ปี ที่กำลังจะกลายเป็นผู้หญิงเต็มตัว เจนน่ารู้สึกอึดอัดกับพ่อแม่ที่แสนซื่อของเธอ แถมเด็กในโรงเรียนก็เชิดใส่ หนุ่มหล่อที่เธอแอบปิ๊งส์ แทบไม่รู้จักชื่อของเธอด้วยซ้ำ เจนน่าไม่อยากจะคบอยู่แต่กับ แม็ตต์ แฟลมฮาฟฟ์ เพื่อนซี้ที่เป็นเพื่อนบ้านของเธอ ในวันเกิดปีที่ 13 เจนน่าต้องอับอายเมื่อเธอถูกขังอยู่ในตู้ขณะเล่นเกมส์ "เจ็ดนาทีบนสรวงสวรรค์" และทุกคนทิ้งเธอไว้แบบนั้น ขณะอยู่คนเดียวในตู้ เจนน่าได้อธิษฐานขอพรว่า ถ้าเธอสามารถโตเป็นผู้ใหญ่ได้ เธอจะมีชีวิตในแบบที่เธอต้องการเสมอมา และปาฏิหาริย์เกิดขึ้นคำขอของเธอกลายเป็นจริง 
วันต่อมาเมื่อเจนน่าหลุดออกมาจากตู้ มันกลายเป็นปี ค.ศ. 2004 และเธอมีอายุครบ 30 ปีแล้ว มากไปกว่านั้นเธอกลายเป็นหญิงสาวสวยที่ประสบความสำเร็จ (เจนนิเฟอร์ การ์เนอร์) ที่มีงานดีๆ ทำ กับมีอพาร์ทเม้นต์สวยหรูอยู่ในย่านฟิฟธ์อะเวนิว เธอเป็นผู้หญิงเท่และเป็นที่ชื่นชม แต่มีปัญหาเพียงอย่างเดียวก็คือ เธอไม่รู้เลยว่าเธอมาอยู่ตรงนั้นได้อย่างไร ในตอนแรกเจนน่ารู้สึกกลัว แต่สุดท้ายเธอกลับเพลิดเพลินไปกับชีวิตใหม่ของเธอ ในไม่ช้าเจนน่าพบว่ามีบางสิ่งบางอย่างขาดหายไป นั่นก็คือแม็ตต์ (มาร์ค รัฟฟาโล่) เมื่อเจนน่าออกตามหาเขาทำให้เธอได้รู้ว่า เธอเลิกติดต่อกับแม็ตต์กันนานแล้ว และเขากำลังจะแต่งงาน เจนน่าจึงตัดสินใจที่จะฉวยโอกาสครั้งที่ 2 กับรักแรกพบ และเธอหวังว่าทุกอย่างคงยังไม่สายเกินไป
เฟรเดอริก กาวแลนด์ ฮ็อปกินส์

เซอร์ เฟรเดอริก กาวแลนด์ ฮ็อปกินส์ (20 มิถุนายน ค.ศ. 1861 – 16 พฤษภาคม ค.ศ. 1947) เป็นนักชีวเคมีชาวอังกฤษ เป็นหนึ่งในผู้ค้นพบวิตามินและค้นพบทริปโตเฟนในปี ค.ศ. 1901 เขาได้รับรางวัลโนเบลสาขาสรีรวิทยาหรือการแพทย์ร่วมกับคริสตียาน ไอก์มัน ในปี ค.ศ. 1929
ประวัติ.
เฟรเดอริก กาวแลนด์ ฮ็อปกินส์เกิดเมื่อวันที่ 20 มิถุนายน ค.ศ. 1861 ที่เมืองอีสต์บอร์น ประเทศอังกฤษ เรียนที่โรงเรียนนครลอนดอน ก่อนจะเรียนต่อที่มหาวิทยาลัยลอนดอน หลักสูตรนานาชาติและโรงเรียนแพทย์ของโรงพยาบาลกายส์ หลังเรียนจบเขาเป็นอาจารย์สอนสรีรวิทยาและพิษวิทยาที่โรงพยาบาลกายส์
ในปี ค.ศ. 1898 ฮ็อปกินส์แต่งงานกับเจสซี แอนน์ สตีเฟนส์ มีบุตรด้วยกัน 3 คน ในปีเดียวกันเขาได้รับคำเชิญจากเซอร์ ไมเคิล ฟอสเตอร์ให้มาร่วมงานที่ห้องปฏิบัติการในเคมบริดจ์ ต่อมาในปี ค.ศ. 1914 ฮ็อปกินส์ดำรงตำแหน่งศาสตราจารย์ด้านชีวเคมีที่มหาวิทยาลัยเคมบริดจ์ เขาเป็นศาสตราจารย์คนแรกของสาขาวิชานี้
ฮ็อปกินส์เป็นผู้หนึ่งที่ศึกษาว่าเซลล์ได้รับพลังงานอย่างไรจากกระบวนการเมตาบอลิซึม การศึกษาความสัมพันธ์ระหว่างกรดแล็กติกกับการหดตัวของกล้ามเนื้อในปี ค.ศ. 1907 ร่วมกับเซอร์ วอลเตอร์ มอร์ลีย์ เฟล็ตเชอร์ ทำให้ทราบว่าการลดลงของออกซิเจนมีผลต่อการสะสมของกรดแล็กติกในกล้ามเนื้อ ผลงานนี้ช่วยให้อาร์คิบัลด์ ฮิลล์และออตโต ฟริตซ์ เมเยอร์ฮอฟค้นพบวัฏจักรของคาร์โบไฮเดรตซึ่งเป็นแหล่งพลังงานของกล้ามเนื้อ
ในปี ค.ศ. 1912 ฮ็อปกินส์ตีพิมพ์ผลงานการทดลองให้อาหารสัตว์ด้วยโปรตีน คาร์โบไฮเดรต ไขมัน แร่ธาตุและน้ำบริสุทธิ์ เขาพบว่าสารบริสุทธิ์เหล่านี้ไม่ได้ช่วยให้สัตว์เจริญเติบโตและตั้งสมมติฐานว่าน่าจะมีสารอาหารชนิดหนึ่งที่มีปริมาณเล็กน้อยแต่จำเป็นต่อสิ่งมีชีวิต ต่อมาสารดังกล่าวคือ "วิตามิน" จากการทดลองนี้ ทำให้ฮ็อปกินส์ได้รับรางวัลโนเบลสาขาสรีรวิทยาหรือการแพทย์ร่วมกับคริสตียาน ไอก์มัน ในปี ค.ศ. 1929
ในช่วงสงครามโลกครั้งที่หนึ่ง ฮ็อปกินส์ได้ศึกษาเนยเทียมและแนะนำให้ผสมวิตามินลงในเนยเทียมเพื่อเพิ่มคุณค่าทางโภชนาการ
ในปี ค.ศ. 1921 ฮ็อปกินส์ค้นพบกลูตาไธโอนในเนื้อเยื่อสัตว์ ในครั้งแรกเขาเสนอว่ากลูตาไธโอนเป็นสารประกอบระหว่างกรดกลูตามิกชนิดไดเพปไทด์กับซิสตีอีน แต่ต่อมาในปี ค.ศ. 1929 เขาเสนอใหม่ว่าเป็นกรดกลูตามิกชนิดไตรเพปไทด์ ซิสตีอีนและไกลซีน ข้อเสนอนี้ได้รับการยืนยันจากงานของเอ็ดเวิร์ด แคลวิน เคนดัลล์
เฟรเดอริก กาวแลนด์ ฮ็อปกินส์เสียชีวิตเมื่อวันที่ 16 พฤษภาคม ค.ศ. 1947 ที่เมืองเคมบริดจ์ ประเทศอังกฤษ
เรกูล่า โชว์

เรกูล่า โชว์  เป็นการ์ตูนทางช่องการ์ตูนเน็ตเวิร์ก ออกอากาศตอนแรกวันที่ 6 กันยายน พ.ศ. 2553 - ตอนสุดท้ายวันที่ 16 มกราคม พ.ศ. 2560
เรื่องราว.
เป็นเรื่องราวของ Mordecai (แอนโธโปมอร์ฟิกนกบลูเจย์) กับ Rigby (แอนโธโปมอร์ฟิกแร็กคูน) ที่ทํางานในสวนสาธารณะและพยายามสนุกสนานอยู่เสมอ ทั้งสองทํางานภายใต้เจ้านายของพวกเขา Benson, แอนโธโปมอร์ฟิกเครื่องกัมบอลพร้อมกับเยติอมตะ Skips, และภายใต้การจับตามองของผู้จัดการของพวกเขา Pops, ชายชราที่มีหัวเหมือนอมยิ้ม พวกเขายังทํางานร่วมกับชายอ้วนสีเขียวชื่อ Muscle Man และผีชื่อ High Five Ghost ซีรีส์มุ่งเน้นไปที่ความพยายามของโมรเดคัยและริกบี้ที่จะสนุกมากกว่าการทํางาน แต่พวกเขามักจะต้องจ่ายผลที่ตามมาจากการกระทําของพวกเขา ด้วยเหตุนี้ โมรเดคัยและริกบี้จึงเริ่มต้นการผจญภัยที่แปลกประหลาด เหนือจริงและเหนือธรรมชาติ
ตัวละครหลัก.
มอร์ดี้ไคน์.
นกบลูเจย์ ตัวละครเอกของเรื่องที่ 1 ทำงานเป็นลูกจ้างในสวน เคยมีแฟนอยู่สองชื่อ Margaret และ CJ และมีแฟนและภรรยาชื่อ Stef
ริกบี้.
แร็กคูน ตัวละครเอกของเรื่องที่ 2 ทำงานเป็นลูกจ้างในสวน มีน้องชายชื่อ Don มีแฟนแและภรรยาชื่อ Eileen
Benson Dunwoody.
เครื่องกัมบอล ผู้จัดการสวน เคยมีแฟนชื่อ Audrey และมีแฟนและภรรยาชื่อ Pam
Pops/Mega Kranus.
ลูกบุญธรรมของ Mr. Maellard อาศัยอยู่ในสวน มีน้องชายชื่อ Anti-Pops
Skips/Walks.
เยติ ทำงานให้สวน เคยมีแฟนชื่อ Mona
Muscle Man/Mitch Sorenstein.
ชายผิวเขียวอ้วนวัย 25 ปี ที่เป็นเพื่อนซี้ของ High Five Ghost ทำงานในสวน มีแฟนแและภรรยาชื่อ Starla เขาเป็นชาวยิวและเฉลิมฉลอง ฮานุกกะห์
High Five Ghost.
ผี เพื่อนซี้ของ Muscle Man ทำงานในสวน มีน้องชายชื่อ Low Five Ghost มีแฟนแและภรรยาชื่อ Celia
ตัวละครเสริม.
Thomas/Nikolai.
แพะสายลับรัสเซียที่ทํางานในสวนเป็นเด็กฝึกงานของสวน
Margaret.
นกโรบินอเมริกัน แฟนคนแรกของ Mordecai
Audrey.
แฟนของ Benson Dunwoody
Starla.
แฟนและภรรยาของ Muscle Man
Mr. Maellard.
เจ้าของสวน
CJ.
มนุษย์เมฆ แฟนคนที่สองของ Mordecai
Eileen.
แฟนและภรรยาของ Rigby
ศัตรู.
Anti-Pops/Malum Kranus.
ศัตรูหลักในซีซันท้ายๆ และเป็นน้องชายของ Pops
Gene.
ผู้จัดการสวนคู่แข่ง
บาเอซา

บาเอซา  เป็นเมืองในจังหวัดฆาเอน แคว้นอันดาลูซิอา ทางตอนใต้ของประเทศสเปน ตั้งอยู่ริมหน้าผาแห่งหนึ่งของโลมาเดอูเบดา (Loma de Úbeda) ซึ่งเป็นทิวเขาเตี้ย ๆ ที่แยกลุ่มน้ำกัวดัลกิบีร์ทางทิศใต้ออกจากลุ่มน้ำกัวดาลิมาร์ทางทิศเหนือ ปัจจุบันเมืองนี้มีชื่อเสียงเป็นหลักจากกลุ่มอาคารสถาปัตยกรรมสมัยฟื้นฟูศิลปวิทยาแบบอิตาลีที่ได้รับการอนุรักษ์ไว้อย่างดีเยี่ยมในสเปน องค์การการศึกษา วิทยาศาสตร์ และวัฒนธรรมแห่งสหประชาชาติได้ประกาศให้เมืองนี้เป็นแหล่งมรดกโลกร่วมกับเมืองอูเบดา (ซึ่งตั้งอยู่ใกล้กัน) เมื่อปี พ.ศ. 2546
การปล่อยโพซิตรอน

การปล่อยโพซิตรอน  หรือ การสลายให้อนุภาคบีตาบวก  เป็นประเภทเฉพาะอย่างหนึ่งของการสลายกัมมันตรังสีและประเภทย่อยของการสลายให้อนุภาคบีตา ซึ่งโปรตอนหนึ่งตัวที่อยู่ภายในนิวเคลียสที่นิวไคลด์ของมันมีกัมมันตรังสี  จะถูกแปลงให้เป็นนิวตรอนในขณะเดียวกันก็ปล่อยโพซิตรอนและอิเล็กตรอนนิวตริโน ("ν"e) การปล่อยโพซิตรอนมีการไกล่เกลี่ยโดยแรงอย่างอ่อน โพซิตรอนเป็นชนิดหนึ่งของอนุภาคบีตา (β+), อนุภาคเบต้าอีกตัวหนึ่งก็คืออิเล็กตรอน (β−) ที่ปล่อยออกมาจากการสลายให้อนุภาค β− ของนิวเคลียส
ตัวอย่างของการปล่อยโพซิตรอน (การสลายให้ β+) จะแสดงด้วยแมกนีเซียม-23 ไปเป็นโซเดียม-23 ตามสมการ:
2312Mg → 2311Na + e+ + Ve
เพราะว่าการปล่อยโพซิตรอนจะลดจำนวนโปรตอนลงเมื่อเทียบกับจำนวนนิวตรอน, การสลายให้โพซิตรอนจึงจะเกิดขึ้นโดยทั่วไปในนิวไคลด์กัมมันตรังสี "ที่ร่ำรวยโปรตอน" ขนาดใหญ่ ผลจากการสลายให้โพซิตรอนจะเป็นการแปลง(ธาตุ)นิวเคลียส หรือการเปลี่ยนคุณสมบัติทางเคมีของอะตอมไปเป็นอะตอมของธาตุที่มีเลขอะตอมที่น้อยลงไปหนึ่งหน่วย
การปล่อยโพซิตรอนไม่ควรจะสับสนกับการปล่อยอิเล็กตรอนหรือการสลายให้เบต้าลบ (สลายให้ β-) ซึ่งจะเกิดขึ้นเมื่อนิวตรอนจะกลายเป็นโปรตอนและนิวเคลียสก็ปล่อยอิเล็กตรอนและปฏินิวทริโน
การจับยึดอิเล็กตรอน (บางครั้งเรียกว่าการสลายให้ตรงข้ามบีตา ) ก็ถูกแยกประเภทเป็นครั้งคราวให้เป็นชนิดหนึ่งของการสลายให้บีตาอีกด้วย ในบางวิธี การจับยึดอิเล็กตรอนสามารถถือได้ว่าเทียบเท่ากับการปล่อยโพซิตรอน, เพราะในการจับยึดอิเล็กตรอนหนึ่งตัวจะส่งผลให้มีการปล่อยโพซิตรอนหนึ่งตัวด้วยเหมือนกับเป็นการแปรพันธ์ุเช่นกัน การจับยึดอิเล็กตรอนเกิดขึ้นเมื่ออิเล็กตรอนพร้อมใช้งานและมันต้องการความแตกต่างของพลังงานระหว่างพ่อแม่และลูกสาวน้อยลง ซึ่งจะเกิดขึ้นบ่อยครั้งในอะตอมขนาดเล็ก มากกว่าจะเกิดขึ้นในการปล่อยโพซิตรอน การจับยึดอิเล็กตรอนมักจะแข่งขันกับการปล่อยโพซิตรอนเนื่องจากการปล่อยโพซิตรอนจะสามารถมองเห็นและนอกจากนี้จะเกิดขึ้นเป็นชนิดเดียวเท่านั้นของการสลายให้บีตาในนิวเคลียสทราร่ำรวยโปรตอนเมื่อไม่มีพลังงานการสลายมากเพียงพอที่จะสนับสนุนการปล่อยโพซิตรอน
สหภาพเหนือชาติ

สหภาพเหนือชาติ  เป็นพัฒนาการของการรวมกลุ่มทางเศรษฐกิจขั้นสูงสุด โดยมีวัตถุประสงค์เพื่อรวมกันเป็นชาติเดียวกัน ซึ่งรัฐบาลของแต่ละประเทศไม่สามารถกำหนดนโยบายของตนเองได้ แต่สหภาพจะกำหนดนโยบายให้ประเทศสมาชิกดำเนินการเอง
องค์กรระหว่างประเทศ.
องค์กรอื่นที่ได้มีการบูรณาการเพิ่มมากขึ้นเช่นกัน ได้แก่
สหภาพเศรษฐกิจ

สหภาพเศรษฐกิจ  เป็นรูปแบบหนึ่งของการบูรณาการทางเศรษฐกิจซึ่งประเทศสมาชิกภายในกลุ่มจะดำเนินกิจการภายใต้ของเศรษฐกิจเดียวกัน เช่น ใช้ระบบการเงินการคลังเดียวกัน ไม่มีการเก็บภาษีการค้าระหว่างกัน มีการเคลื่อนย้ายปัจจัยการผลิตระหว่างสมาชิกได้อย่างเสรีเปรียบเสมือนเป็นประเทศเดียวกัน วัตถุประสงค์คือ การเพิ่มประสิทธิภาพทางเศรษฐกิจและการสร้างความสัมพันธ์กับเมืองใกล้ชิดและวัฒนธรรมระหว่างประเทศสมาชิก
สหภาพเศรษฐกิจ คือ การตกลงผ่านการค้า
จังหวัดออปอแล

ออปอแล  เป็นจังหวัดของประเทศโปแลนด์ มีเมืองหลักคือออปอแล มีเนื้อที่ทั้งหมด 9,412 ตารางกิโลเมตร และมีประชากรทั้งหมด 1,000,858 คน
นครและเมือง.
จังหวัดออปอแลมี 2 นครและ 34 เมือง โดยรายชื่อเรียงตามจำนวนประชากร ค.ศ. 2019 ดังนี้
เทศมณฑล.
จังหวัดออปอแลแบ่งการปกครองออกเป็น 12 เทศมณฑลหรือปอเวียต โดยแบ่งเป็น 1 นครซึ่งมีฐานะเทศมณฑลได้แก่ออปอแล และ 11 เทศมณฑลธรรมดา ดังนี้
ทะเลสาบรูปแอก

ทะเลสาบรูปแอก, บึงโค้ง หรือ กุด  เป็นทะเลสาบหรือบึงที่มีรูปร่างโค้งเข้าหากัน เกิดจากการที่ลำน้ำโค้งตวัดเปลี่ยนเส้นทางการไหลจากแนวโค้งเดิมเป็นลำน้ำสายใหม่ที่ตรง ทำให้ที่ดินบริเวณนั้นเป็นเกาะระยะหนึ่ง ต่อมาลำน้ำสายเก่าถูกตะกอนมาทับถมปิดหัวและท้ายจึงถูกตัดขาดกลายเป็นบึงที่มีลักษณะเป็นรูปแอก และทะเลสาบรูปแอกนี้จะถูกทำลายจากการทับถมของตะกอนชายฝั่งกลายมาเป็นที่ราบน้ำท่วมถึงเรียกว่า รอยบึงโค้ง (oxbow scar) ซึ่งเป็นที่ลุ่มน้ำขังชื้นแฉะต่อไป ตัวอย่างเช่น บึงสีไฟ จังหวัดพิจิตร ซึ่งเกิดจากแม่น้ำน่าน, น้ำครก จังหวัดน่าน ซึ่งเกิดจากแม่น้ำน่าน และ หนองกุดทิง จังหวัดบึงกาฬ ซึ่งเกิดจากแม่น้ำโขง
คำว่า "รูปแอก" ยังอาจใช้เรียกส่วนโค้งรูปตัวยูของแม่น้ำลำธาร โดยที่ส่วนโค้งนั้นไม่จำเป็นต้องถูกตัดขาดจากลำน้ำสายหลักก็ได้
โยอันนิส มาโลจีนิส

โยอันนิส มาโลจีนิส (ค.ศ. 1880 – ค.ศ. 1942) เป็นนักว่ายน้ำชาวกรีก เขาเข้าร่วมในกีฬาโอลิมปิกฤดูร้อน 1896 ในเอเธนส์
เขาได้รับรางวัลเหรียญทองในรายการกะลาสีเรือฟรีสไตล์ 100 เมตร ด้วยเวลา 2:20.4 นาที
นือซา (ประเทศโปแลนด์)

นือซา  หรือ ไนส์เซอ  เป็นเมืองทางตะวันตกเฉียงใต้ของประเทศโปแลนด์และเป็นเมืองหลักของเทศมณฑลนือซาในจังหวัดออปอแล ตั้งอยู่ริมแม่น้ำนือซากวอตส์กา เมืองนี้มีประชากรทั้งหมด 47,283 คน และมีเนื้อที่ทั้งหมด 27.5 ตารางกิโลเมตร
กัสตง เลอรู

กัสตง หลุยส์ อาลแฟรด เลอรู (6 พฤษภาคม ค.ศ. 1868 – 15 เมษายน ค.ศ. 1927) เป็นนักหนังสือพิมพ์และนักเขียนชาวฝรั่งเศส เกิดที่กรุงปารีส เรียนที่โรงเรียนในแคว้นนอร์ม็องดีก่อนจะกลับมาเรียนวิชากฎหมายที่ปารีส หลังเรียนจบเขาทำงานเป็นเสมียนศาลและนักวิจารณ์ละคร ต่อมาเลอรูทำงานเป็นนักข่าวให้กับหนังสือพิมพ์เลอมาร์แต็ง
ในปี ค.ศ. 1907 เลอรูลาออกจากงานหนังสือพิมพ์และเริ่มเขียนนิยาย นิยายเล่มแรกของเขาคือ "เรื่องลึกลับของห้องสีเหลือง"  เป็นหนึ่งในนิยายเล่มแรก ๆ ที่มีฉากในห้องปิดตาย ต่อมาในปี ค.ศ. 1909 เลอรูตีพิมพ์นิยาย "ปีศาจแห่งโรงอุปรากร"  เป็นตอน ๆ ในหนังสือพิมพ์เลอกอลัว ผลงานชิ้นนี้เป็นที่รู้จักดีที่สุดของเขา
เลอรูเสียชีวิตที่เมืองนิสในปี ค.ศ. 1927
นือซากวอตส์กา

นือซากวอตส์กา  เป็นแม่น้ำทางตะวันตกเฉียงใต้ของประเทศโปแลนด์ เป็นแม่น้ำแควสำคัญทางฝั่งซ้ายของแม่น้ำโอเดอร์ มีความยาวทั้งสิ้น 195 กิโลเมตร พื้นที่ลุ่มน้ำ 4,566 ตารางกิโลเมตร มีต้นกำเนิดจากทิวเขาซูดีทีส และไหลผ่านทะเลสาบ 2 แห่ง ก่อนที่จะไหลลงสู่แม่น้ำโอเดอร์
ม่อ เส้าชง

ม่อ เส้าชง จีนกลางว่า โม่ เส่าฉง (อักษรโรมัน: Max Mok, Benny Mok, Siu Chung Mok; #เปลี่ยนทาง) นักร้องและนักแสดงชาวฮ่องกง เกิดเมื่อวันที่ 2 ธันวาคม ค.ศ. 1962 ที่ฮ่องกง มีชื่อเสียงโด่งดังโดยเฉพาะในยุคทศวรรษที่ 80 และ 90 มีบทบาทที่เป็นที่จดจำการรับบท "เหลียง คุน" ลูกศิษย์ของหวง เฟยหง จากภาพยนตร์เรื่อง "Once Upon a Time in China II", "III", "IV" และ "V" หลังจากหยวน เปียว รับบทนี้ในภาคแรก
ผลงานในระยะหลัง ๆ เช่น "Warrior Period" ในปี ค.ศ. 1996
ในเดือนเมษายน ค.ศ. 2011 มีข่าวปรากฏว่าถูกตำรวจฮ่องกงจับในข้อหาเสพกัญชา แต่เจ้าตัวได้ปฏิเสธพร้อมกับกล่าวว่าตนถูกใส่ความ แต่ต่อมาก็ได้ขอโทษต่อสาธารณชน หลังจากถูกตัดสินใจจำคุกเป็นเวลา 19 วัน
ชีวิตส่วนตัว เคยคบหากับ หง ซิน และทั้งคู่มีลูกชายด้วยกันหนึ่งคน
เอ็มทีวียุโรปมิวสิกอะวอดส์ 2008

เอ็มทีวียุโรปมิวสิกอะวอดส์ 2008  จัดขึ้นในวันที่ 6 พฤศจิกายน ค.ศ. 2008 ที่สนามกีฬาเอกโคอะรีนา ลิเวอร์พูล สหราชอาณาจักร มีการประกาศชื่อผู้เข้าชิงในวันที่ 29 กันยายน ค.ศ. 2009 งานประกาศรางวัลมีพิธีกรคือ เคที เพร์รี จาเรด เลโท แชนนอน เลโท และโทโม มิลิเชวิช จากวงเทอร์ตีเซคันส์ทูมาส์ ชาวยุโรปที่ชนะรางวัลคือ โทคิโอโฮเทล (ประเทศเยอรมนี) เอ็มเร เอย์ดิน (ประเทศตุรกี) ริก แอสต์ลีย์ และพอล แม็กคาร์ตนีย์ (สหราชอาณาจักร) และผู้ชนะคนอื่น ๆ อีกมากมาย วงเทอร์ตีเซคันส์ทูมาส์ และบริตนีย์ สเปียส์ ชนะคนละสองรางวัล
เอ็มทีวียุโรปมิวสิกอะวอดส์ 2009

เอ็มทีวียุโรปมิวสิกอะวอดส์ 2009  จัดขึ้นที่สนามกีฬาเมอร์เซเดส-เบนซ์อะรีนา และประตูบรันเดินบวร์ค กรุงเบอร์ลิน ประเทศเยอรมนี งานประกาศรางวัลมีพิธีกรคือ เคที เพร์รี จัดขึ้นในประเทศเยอรมนีเป็นครั้งที่สี่ มีการประกาศชื่อผู้เข้าชิงรางวัลท้องถิ่นในวันที่ 1 กันยายน ค.ศ. 2009 ตามด้วยผู้เข้าชิงรางวัลใหญ่ในวันที่ 21 กันยายน ค.ศ. 2009 พีต เวนซ์ เป็นพิธีกรรายการเอ็มทีวียุโรปมิวสิกอะวอดส์ที่ออกอากาศทางเว็บไซต์
จังหวัดดอลนือชล็อนสก์

ดอลนือชล็อนสก์  หรือ โลเวอร์ไซลีเชีย  เป็นจังหวัดทางตะวันตกเฉียงใต้ของประเทศโปแลนด์ จังหวัดนี้มีเนื้อที่ 19,947 ตร.กม. และมีประชากรทั้งหมด 2,914,362 คน โดยมีเมืองหลักของจังหวัดคือวรอตสวัฟ
ก่อนปี ค.ศ. 1945 จังหวัดนี้เคยเป็นส่วนหนึ่งของภูมิภาคไซลีเชียในประเทศเยอรมนี และหลังจากสงครามโลกครั้งที่สอง ประเทศโปแลนด์ได้รับดินแดนทางตะวันตกส่วนพรมแดนโอเดอร์-ไนเซอกลับคืนมา ปัจจุบันพื้นที่เล็ก ๆ ของไซลีเชียยังคงอยู่ในประเทศเยอรมนี เมืองสำคัญบริเวณนี้คือ เกอร์ลิทซ์ (Görlitz) หรือซกอแชแลตส์ (Zgorzelec) ถูกแบ่งออกเป็น 2 เมือง และตั้งอยู่ในทางตะวันตกของประเทศเยอรมนีและตั้งอยู่ในทางตะวันออกของประเทศโปแลนด์
นครและเมือง.
จังหวัดดอลนือชล็อนสก์มี 8 นครและ 83 เมือง โดยรายชื่อเรียงตามจำนวนประชากร ค.ศ. 2019 ดังนี้
เทศมณฑล.
จังหวัดดอลนือชล็อนสก์แบ่งการปกครองออกเป็น 30 เทศมณฑลหรือปอเวียต โดยแบ่งเป็น 4 นครซึ่งมีฐานะเทศมณฑลได้แก่วรอตสวัฟ เวาบ์ชึค แลกญิตซา และแยแลญากูรา และ 26 เทศมณฑลธรรมดา ดังนี้
ลูกคนขาวคนแรก

การเกิดของลูกคนขาวคนแรก  เป็นแนวคิดที่ใช้กันอย่างแพร่หลายในการทำเครื่องหมายการจัดตั้งเป็นอาณานิคมของยุโรปในโลกใหม่ โดยเฉพาะอย่างยิ่งในประวัติศาสตร์สหรัฐอเมริกา ในรัฐเท็กซัสเกิดลูกคนขาวคนแรกซึ่งถูกบันทึกไว้ในประวัติศาสตร์ท้องถิ่นในระดับเขต
ลูบอมีแยช

ลูบอมีแยช  หรือ ลีเบินทาล  เป็นเมืองที่ตั้งอยู่ในเทศมณฑลลวูแวกชล็อนสกี จังหวัดดอลนือชล็อนสก์ ประเทศโปแลนด์ เมืองนี้มีเนื้อที่ทั้งหมด 8.05 ตารางกิโลเมตร และมีประชากรทั้งหมด 1,987 คน
วแลญ

วแลญ ([vlɛɲ]) หรือ เลน  เป็นเมืองที่ตั้งอยู่ในเทศมณฑลลวูแวกชล็อนสกี จังหวัดดอลนือชล็อนสก์ ประเทศโปแลนด์ เมืองนี้มีเนื้อที่ทั้งหมด 7.22 ตารางกิโลเมตร และมีประชากรทั้งหมด 1,855 คน
แมงโก้ (นักร้อง)

แมงโก้ เป็นชื่อบนเวทีของ จูเซปเป แมงโก้ (6 พฤศจิกายน 1954 – 7 ธันวาคม 2014) เป็นนักร้อง-นักแต่งเพลง และนักดนตรีชาวอิตาลี เขาเป็นที่รู้จักกันดีในสไตล์เพลงแนว ป๊อบ, ร็อก, เพลงพื้นเมือง, เวิลด์มิวสิก และมีช่วงเสียงกว้าง เขาเป็นที่รู้จักกันดีในเพลง "Oro" จากอัลบั้ม "Odissea" ในปี ค.ศ. 1986 เพลงฮิตอื่นๆ ได้แก่ "Lei verrà", "Mediterraneo", "Bella d'estate", "Amore per te", "Come Monnalisa", "Nella mia città" และ "La rondine"
แมงโก้ได้รับการยกย่องโดยผู้แต่งเพลงชาวอิตาลี มาริโอ้ ลูซแซททู ว่าเป็น "ผู้ริเริ่มที่แท้จริงของวงการเพลงป๊อบอิตาลี" และออลมิวสิก คิดว่าเขาเป็น "ผู้ริเริ่มอิตาเลียนร็อคฟิวชั่น
เขาแต่งเพลงให้กับศิลปินชาวอิตาลีหลายคน เช่น แพตตี้ พราโว, โมดาน่า เบิร์ต, อันเดรอา โบเชลลี, เมตต้า และเพลงบางส่วนของเขาได้ถูกนำมารีมิกซ์ใหม่ โดยนักดนตรีอิตาลีและนักร้องต่างประเทศ รวมถึง มีน่า, เมีย มาตินี่, ลีโอ เซเยอร์, เอแลน ซีการ่า และ เอเลเฮอร์เอีย อาร์แวนอิอะคิ
จอช แอปเพลบอม

จอช แอปเพลบอม  เป็นนักเขียนบทและผู้อำนวยการสร้างภาพยนตร์ชาวอเมริกัน เขาร่วมเขียนบทให้กับละครชุดต่อเนื่องทางโทรทัศน์หลายเรื่อง เช่น "Life on Mars", "October Road" และ "Happy Town" และเขายังเป็นผู้อำนวยการสร้างและเขียนบทภาพยนตร์เรื่อง "" อีกด้วย
แสตมป์ เกียรตินิวัฒน์

แสตมป์ เกียรตินิวัฒน์ เป็นนักมวยสากลอาชีพชาวไทย เป็นอดีตแชมป์เฉพาะกาลของสมาคมมวยโลก (WBA) ในรุ่นฟลายเวท มีชื่อจริงว่า ยุทธนา แก่นสา (ชื่อเล่น: แสตมป์) เกิดเมื่อวันที่ 7 มกราคม พ.ศ. 2541 ที่กิ่งอำเภอเหล่าเสือโก้ก (ปัจจุบันคือ อำเภอเหล่าเสือโก้ก) จังหวัดอุบลราชธานี มีศักดิ์เป็นเครือญาติของพูนสวัสดิ์ กระทิงแดงยิม อดีตแชมป์โลก WBA รุ่นซูเปอร์แบนตัมเวท
ประวัติ.
แสตมป์ขึ้นชกมวยสากลอาชีพครั้งแรกเมื่อ 18 เมษายน พ.ศ. 2556 ขณะที่มีอายุเพียง 15 ปี ชนะคะแนน จ้าวขุนพล เก้าล้านเล็กยิม ที่ อยุธยา จากนั้นชกชนะรวดมาตลอด จนได้ชิงแชมป์ WPBF รุ่นไลท์ฟลายเวท กับขวัญไทย ศิษย์หมอเส็ง อดีตแชมป์โลก WBA รุ่นมินิมัมเวท ซึ่งแสตมป์เป็นฝ่ายชนะคะแนน ได้แชมป์ไปครอง หลังจากนั้นก็ได้ชิงแชมป์โลกเฉพาะกาล WBA รุ่นฟลายเวท เมื่อ พ.ศ. 2558 ขณะอายุได้ 17 ปี และเป็นฝ่ายชนะคะแนน เกรโกริโอ เลบรอน ได้แชมป์มาครอง จากนั้น ได้ชิงเข็มขัดแชมป์โลกเส้นจริงเมื่อปลายปี พ.ศ. 2559 แต่เป็นฝ่ายแพ้น็อค คาซูโตะ อิโอกะ ไม่ได้แชมป์ แต่หลังจากชิงแชมป์โลกไม่สำเร็จ การชกของแสตมป์ก็ตกต่ำลง จนเสียแชมป์ WBA เอเชียรุ่นฟลายเวทให้นักมวยฟิลิปปืนส์ โดยเป็นฝ่ายแพ้น็อคแค่ ยก 2 ใน พ.ศ. 2561
รัฐสภาโซเวียต

รัฐสภาโซเวียต (All-Union Supreme Soviet, Supreme Council (ไทย: สภาสูงสุดแห่งสหภาพสาธารณรัฐสังคมนิยมโซเวียต; (#เปลี่ยนทาง ,) บ้างเรียก สภาสูงสุด หรือโซเวียตสูงสุด เป็นรัฐสภาระบบสภาคู่ในสหภาพโซเวียต และเป็นสถาบันเดียวที่มีอำนาจผ่านการแก้ไขเพิ่มเติมรัฐธรรมนูญ รัฐสภาโซเวียตมีอำนาจสรรหาและแต่งตั้งคณะผู้บริหารสูงสุด (Presidium) ประกอบด้วยประธาน (ประมุขแห่งรัฐ) รองประธานและสมาชิกสมทบอื่นๆ สภารัฐมนตรี (Council of Ministers) ~เทียบเท่ากับคณะรัฐมนตรีในโลกที่ 1 ประกอบด้วยประธานสภารัฐมนตรี หรือ "นายกรัฐมนตรี" (หัวหน้ารัฐบาล) รองประธานสภารัฐมนตรี รัฐมนตรี ผู้ช่วยรัฐมนตรี ผู้พิพากษาศาลสูงสุด (Supreme Court) เอกอัครราชทูตประจำในต่างประเทศ (Ambassador of the USSR to the ...) ผู้แทนถาวรของสหภาพโซเวียตประจำสหประชาชาติ (Permanent Representative of the USSR to the United Nations) และรวมถึงอัยการสูงสุด (Procurator General) รัฐสภาโซเวียต โดยพื้นฐานวางบนหลักการอำนาจรวมศูนย์ (unified power) หรือ องค์กรสูงสุดแห่งอำนาจรัฐ (highest organ of state power) กล่าวคือเป็นสาขาเดียวในรัฐบาลที่มีอำนาจสูงสุดเหนือสาขาอื่นๆ ซึ่งอยู่ภายใต้การตัดสินของพรรคคอมมิวนิสต์ที่มีเลขาธิการเป็นผู้นำของพรรคคอมมิวนิสต์ และโดยส่วนมากเป็นผู้นำในทางพฤตินัยของประเทศในการกำหนดนโยบายของรัฐบาล และรวมถึงการแต่งตั้งคณะผู้ปกครอง (เลขาธิการพรรคคอมมิวนิสต์ในสาขาย่อยระดับสาธารณรัฐสหภาพ) ส่วนท้องถิ่นในระดับสาธารณรัฐสหภาพ (Union Republic).
โครงสร้าง.
รัฐสภาโซเวียตประกอบด้วยสองสภา ทั้งสองมีอำนาจนิติบัญญัติเท่ากัน สมาชิกได้รับเลือกตั้งเป็นวาระสี่ปี
ภายหลัง ค.ศ. 1989 รัฐสภาโซเวียตมีผู้แทน 542 คน (ลดจากเดิม 1,500 คน) การประชุมรัฐสภายังจัดบ่อยขึ้นจาก 6 เป็น 8 เดือนต่อปี คณะผู้บริหารสูงสุดดำเนินปฏิบัติการวันต่อวันของรัฐสภาโซเวียตเมื่อไม่อยู่ในสมัยประชุม
ศาลเจ้าอิซูโมะ

ศาลเจ้าอิซูโมะ (; โรมาจิ: "Izumo-taisha") เป็นศาลเจ้าชินโตที่สำคัญและเก่าแก่มากที่สุดแห่งหนึ่งในประเทศญี่ปุ่น ไม่ปรากฏหลักฐานถึงปีที่สร้าง ตั้งอยู่ในเมืองอิซูโมะ จังหวัดชิมาเนะ ศาลเจ้าแห่งนี้สร้างขึ้นเพื่อบูชาแก่โอกูนินูชิ เทพแห่งการสมรส ทั้งนี้ ศาลาใหญ่ตลอดจนอาคารโดยรอบของศาลเจ้าแห่งนี้ ได้ขึ้นทะเบียนเป็นสมบัติประจำชาติญี่ปุ่นในปี พ.ศ. 2495 
ระหว่างปี พ.ศ. 2414 ถึง 2489 ศาลเจ้าแห่งนี้ได้ถูกจัดให้อยู่ในประเภท "คัมเปไทชะ" (官幣大社) ซึ่งหมายถึงเป็นศาลเจ้าชั้นหนึ่งที่ได้รับการสนับสนุนจากรัฐบาล อนึ่ง ภายในของศาลเจ้าแห่งนี้ถูกสงวนการเข้าชมมาตั้งแต่ยุคสงครามโลกครั้งที่สอง และเป็นระยะเวลากว่าหกสิบปีกระทั่งได้เริ่มเปิดให้สาธารณชนเข้าชมได้ตั้งแต่ฤดูร้อนของปี พ.ศ. 2551 ภายหลังการบูรณะครั้งใหญ่ได้เสร็จสิ้นลง
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ปลาหม่น

ปลาหม่น หรือ ปลามอน หรือ ปลาม่อน หรือ ปลาม่ำ (ชื่อวิทยาศาสตร์: "Scaphiodonichthys acanthopterus") ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีรูปร่างเหมือนปลาชนิดอื่นในวงศ์เดียวกันทั่วไป คือ รูปร่างเรียวยาว แบนข้าง ลำตัวกว้าง โคนหางคอดเรียว หัวกลมโต จะงอยปากงุ้มเห็นได้ชัดเจน ช่องปากอยู่ด้านล่าง ปากล่างมีขอบเรียบเป็นเส้น ปลายจะงอยปากมีตุ่มเล็ก ๆ คล้ายสิว ซึ่งจะเห็นได้ชัดเจนโดยเฉพาะในตัวผู้ในช่วงฤดูผสมพันธุ์ เกล็ดมีขนาดเล็กมีประมาณ 37–39 หรือมากกว่านั้นประมาณ 3 ชิ้น แถวตามเส้นแนวข้างลำตัว ครีบหลังมีก้านครีบแข็ง ก้านที่ยาวที่สุดมีขอบจักเป็นฟันเลื่อย ครีบหางเว้าลึก เกล็ดมีสีเงินเหลือบเขียวอ่อนหรือชมพู ครีบทุกครีบเป็นสีเหลืองอ่อน ๆ
มีความยาวเต็มที่ไม่เกิน 20 เซนติเมตร มีพฤติกรรมอาศัยอยู่รวมกันเป็นฝูงในช่วงต้นน้ำที่น้ำไหลแรง โดยตวัดกินตะไคร่น้ำและแมลงน้ำที่เกาะตามโขดหินด้วยความรวดเร็ว พบกระจายพันธุ์ในลุ่มแม่น้ำเจ้าพระยา, แม่น้ำสาละวิน, แม่น้ำน่าน, แม่น้ำแม่กลอง และพบได้ในทุกประเทศของภูมิภาคอินโดจีน เป็นปลาที่หาได้ง่าย และมีการจับมาเป็นรับประทานเป็นอาหารในท้องถิ่น
ปลาม่อน

ปลาม่อน หรือ ปลามอน หรือ ปลาม่ำ เป็นปลาน้ำจืดในสกุล "Scaphiodonichthys" ในวงศ์ปลาตะเพียน (Cyprinidae) มีลักษณะที่สำคัญ คือ ครีบหลังมีก้านครีบเดี่ยวที่ขอบจักเป็นฟันเลื่อย และมีก้านครีบแขนง 7-12 ก้าน ครีบท้องมีก้านครีบแขนง 8 ก้าน ปากล่างบางคล้ายเล็บมือมนุษย์ จะงอยปากทู่ ปากเล็ก มุมปากอยู่ด้านหน้านัยน์ตา
โดยคำว่า "Scaphiodonichthys" (/สะ-แค-ฟิ-โอ-ดอน-ทิค-ทีส/) เป็นภาษากรีก "skaphe" (σκάφος) หมายถึง "เรือ" "odous" (οδούς) หมายถึง "ฟัน" และ "ichthys" (Ιχθύς) หมายถึง "ปลา"
จำแนกออกได้เป็น 3 ชนิด พบกระจายพันธุ์ในภูมิภาคเอเชียตะวันออกเฉียงใต้ในส่วนที่เป็นแผ่นดินใหญ่และจีนตอนล่าง
ปลาม่ำพม่า

ปลาม่ำพม่า (ชื่อวิทยาศาสตร์: "Scaphiodonichthys burmanicus") ปลาน้ำจืดขนาดเล็กชนิดหนึ่ง ในวงศ์ปลาตะเพียน มีรูปร่างและพฤติกรรมเหมือนกับปลาหม่น หรือปลาม่อน ("S. acanthopterus") ซึ่งอยู่ในสกุลเดียวกัน หากแต่มีความแตกต่างกันที่ปลาม่ำพม่าจะมีเกล็ดที่แนวเส้นข้างลำตัวน้อยกว่า คือ ประมาณ 34-35 ชิ้น และพบได้เฉพาะลุ่มแม่น้ำสาละวินเท่านั้น
มีขนาดโตเต็มที่ประมาณ 20 เซนติเมตร
ปลาบู่ยาม

ปลาบู่ยาม หรือ ปลาบู่กุ้ง  เป็นปลาทะเลในสกุล "Cryptocentrus" (/คริป-โต-เซน-ตรัส/) ในวงศ์ปลาบู่ (Gobiidae) 
จัดเป็นปลาบู่ทะเลขนาดเล็ก เหตุที่ได้ชื่อว่า "ปลาบู่ยาม" หรือ "ปลาบู่กุ้ง" เนื่องจากปลาบู่ในสกุลนี้มีพฤติกรรมอาศัยอยู่ในโพรงที่พื้นทรายใต้ทะเลร่วมกับกุ้งดีดขัน ("Alpheaus" spp.) ซึ่งเป็นกุ้งขนาดเล็ก โดยเอื้อประโยชน์ต่อกันด้วยการระมัดระวังภัยให้แก่กันและขุดโพรงทำรัง
การจำแนก.
พบกระจายพันธุ์ในแนวปะการังของมหาสมุทรอินเดียและแปซิฟิก
ตะพาบม่านลายไทย

ตะพาบม่านลายไทย (ชื่อวิทยาศาสตร์: "Chitra chitra") เป็นชนิดของตะพาบ ในวงศ์ Trionychidae ซึ่งเป็นสิ่งมีชีวิตเฉพาะถิ่นในเอเชียตะวันออกเฉียงใต้ และเป็นตะพาบที่มีลวดลายสวยและมีขนาดใหญ่ที่สุดในโลก
นอกจากนี้แล้ว ตะพาบม่านลายไทยยังมีชื่อเรียกอื่น ๆ อีกว่า "กริวลาย" "กราวด่าง" "ม่อมลาย" และ "มั่มลาย" เป็นต้น
ลักษณะ.
มีรูปร่างคล้ายตะพาบทั่วไป แต่มีขนาดใหญ่กว่ามาก หัวเล็กและลำคอยาว จมูกค่อนข้างสั้นยาว เมื่อขนาดเล็กมากจะมีแถบสีเหลืองปนน้ำตาลบนส่วนหัวและกระดองอย่างชัดเจน โดยสีสันนั้นอาจปรับเปลี่ยนได้ตามสภาพแวดล้อม อาจจะเปลี่ยนเป็นสีน้ำตาลอมม่วงก็ได้ บนกระดองลายแถบจะพาดผ่านส่วนหัวยาวอย่างต่อเนื่องมาบนกระดอง ส่วนท้องจะมีสีขาวหรือขาวอมชมพู โดยโตเต็มที่อาจยาวได้ถึง 1.5 เมตร ความกว้างของกระดอง 1 เมตร และหนักถึง 100–120 กิโลกรัม ตัวผู้มีขนาดเล็กกว่าตัวเมียครึ่งต่อครึ่ง เชื่อว่ามีอายุยืนยาวได้กว่า 100 ปี
การกระจายพันธุ์.
ถิ่นที่อยู่อาศัยแถบแม่น้ำแคว จังหวัดกาญจนบุรี แม่น้ำแม่กลอง จังหวัดราชบุรี และแม่น้ำปิงในเขตภาคเหนือของประเทศไทยเท่านั้น และมีรายงานว่าพบที่ลุ่มแม่น้ำเจ้าพระยาในภาคกลาง และพบที่มาเลเซียและอินโดนีเซียด้วย
การสืบพันธุ์.
เป็นสัตว์ที่ออกลูกเป็นไข่ ซึ่งตะพาบเพศเมียจะขึ้นมาวางไข่บนหาดทรายริมแหล่งน้ำ โดยขุดหลุมลึก 40–50 เซนติเมตร ออกไข่เสร็จแล้วจะปิดทรายไว้ปากหลุมทิ้งไว้ประมาณ 2 เดือน ไข่จะฟักออกเป็นตัว ลูกตะพาบจะวิ่งหาลงน้ำ และหาอาหาร ซึ่งได้แก่ ลูกปลา ลูกกุ้ง และสัตว์น้ำขนาดเล็กเป็นอาหาร เลี้ยงตัวจนถึงวัยเจริญพันธุ์ โดยพฤติกรรมในธรรมชาติจะฝังตัวอยู่ใต้ทรายในพื้นน้ำ โผล่มาแต่เฉพาะตาและจมูกเท่านั้น และจะหาเหยื่อด้วยวิธีการนี้
สถานภาพปัจจุบันและการอนุรักษ์.
สถานภาพปัจจุบันไม่พบรายงานในธรรมชาติมานานเป็นระยะเวลากว่า 30 ปีแล้ว จนเชื่อได้ว่าอาจสูญพันธุ์ไปแล้วจากแหล่งธรรมชาติ เนื่องจากถูกล่าเป็นอาหารและสัตว์เลี้ยงอย่างมาก รวมทั้งถูกคุกคามในเรื่องที่อยู่อาศัยในธรรมชาติด้วย และเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 แต่ปัจจุบัน กรมประมงสามารถเพาะขยายพันธุ์ตะพาบม่านลายไทยได้สำเร็จในที่เลี้ยงได้แล้วในปี พ.ศ. 2545 โดยให้ผสมพันธุ์ในน้ำและขึ้นมาวางไข่บนหาดทรายในฤดูหนาวช่วงเดือนธันวาคมถึงกุมภาพันธ์ ตะพาบม่านลายไทยอัตราการเจริญเติบโตเทียบกับเต่าหรือตะพาบชนิดอื่นแล้ว นับว่ามีอัตราการเจริญเติบโตที่ช้ากว่ามาก
และในต้นปี พ.ศ. 2553 แม่พันธุ์ตะพาบม่านลายไทยของกรมประมงวางไข่ได้สูงสุดถึง 305 ฟอง ซึ่งนับว่ามากสุดเท่าที่เคยมีมา ใช้เวลาฟัก 61–70 วัน โดยฟักเป็นตัวทั้งหมด 92 ฟอง คิด เป็นอัตราการฟักประมาณร้อยละ 30 ซึ่งทางกรมประมงตั้งเป้าหมายจะเพาะขยายพันธุ์ให้มากขึ้นกว่านี้เพื่อจะได้ปล่อยลูกตะพาบลงสู่ธรรมชาติ เพื่อมิให้เกิดการสูญพันธุ์
ชื่อสามัญ.
โดยที่ตะพาบม่านลายไทยเดิมถูกจัดเป็นชนิดเดียวและใช้ชื่อวิทยาศาสตร์เดียวกับตะพาบม่านลายอินเดีย ("C. indica") ซึ่งเป็นชนิดที่พบในอินเดียและปากีสถาน แต่ได้ถูกจัดอนุกรมวิธานใหม่จาก น.อ.(พิเศษ) วิโรจน์ นุตพันธุ์ นักวิทยาสัตว์เลื้อยคลานและสัตว์สะเทินน้ำสะเทินบกชาวไทย เมื่อปี ค.ศ. 1986 โดยจำแนกออกเป็นชนิดใหม่ ตะพาบชนิดนี้จึงมีชื่อสามัญว่า ตะพาบม่านนุตพันธุ์ (Nutaphand's narrowhead softshell) ซึ่งตั้งขึ้นเพื่อเป็นเกียรติแก่วิโรจน์ นุตพันธุ์
ชนิดย่อย.
มีการยอมรับชนิดย่อยสองชนิด รวมถึงชนิดย่อยต้นแบบด้วย